
                MONTEFARM                          МОНТЕФАРМ

ZDRAVSTVENA USTANOVA APOTEKE CRNE GORE                                            ЗДРАВСТВЕНА УСТАНОВА АПОТЕКЕ ЦРНЕ ГОРЕ

FARMONT M.P. d.o.o. Danilovgrad

PREDMET : Zahtjev za izmjenu tenderske dokumentacije za postupak 3923 od 18.8.2023.godine

Zahtjev:

Poštovani,

U skladu sa članom 94 st. 4 i 5 Zakona o javnim nabavkama, obraćamo se sa zahtjevom za izmjenu tenderske dokumentacije za otvoreni postupak javne nabavke broj 3923 - nabavku ljekova za oralnu upotrebu.
Na naš Zahtjev za izmjenu specifikacije za partiju broj 595: S01ED51 dorzolamid, timolol Cosopt kapi za oko (20mg+5mg/ml ) 1x5ml Merck Sharp & Dohme od 24.08.2023 odgovorili ste: Pomenuta izmjena tenderske dokumentacije nije moguća, jer je Partija 595 - Cosopt kapi za oko (20mg+5mg/ml) 1x5ml Merck Sharp & Dohme raspisna u skladu sa važećom Listom ljekova. 
Molimo Vas da još jednom razmotrite naš pomenuti zahtjev iz sledećih razloga: 

- U tenderskoj dokumentaciji zahtijevano je da ponuđači za ponuđeni lijek dostave Rješenje kojim se izdaje dozvola za stavljanje lijeka u promet izdato od strane Instituta za ljekove i medicinska sredstva Crne Gore a samo ukoliko niko od ponuđača ne nudi lijek koji ima dozvolu za stavljanje lijeka u promet u Crnoj Gori izdatu od strane Instituta za ljekove i medicinska sredstva Crne Gore, uzeće se u razmatranje i ponude ponuđača koji nudi ljekove koji nemaju dozvolu za stavljanje lijeka u promet u Crnoj Gori izdatu od strane Instituta za ljekove i medicinska sredstva. Dakle prvenstvo se daje ponuđačima koji imaju registrovan lijek.
 - Time što odbijate da uklonite komercijalni naziv i proizvođača iz specifikacije svjesno isključujete ponuđača koji ima registovan lijek a što je suprotno osnovnim načelima Zakona o javnim nabavkama i zahtjevima tenderske dokumentacije jer se istom ne traži da se lijek nalazi u Odluci o utvrđivanju osnovne i doplatne liste ljekova već da je registrovan kod Instituta za ljekove i medicinska sredstva Crne Gore.
 - Traženi lijek Cosopt kapi za oko (20mg+5mg/ml ) 1x5ml Merck Sharp & Dohme koji nije registrovan kod Instituta za ljekove i medicinska sredstva Crne Gore a prema nezvaničnim informacijama biće uklonjen sa Liste ljekova koja će uskoro biti ažurirana, moguće i prije ili neposredno nakon roka za podnošenje ponuda. U tom slučaju dolazite u situaciju da je ponuđeni lijek skinut sa Liste ljekova, a nije registrovan u Crnoj Gori i neće moći da se uveze. 
- Na ažuriranoj Listi, kao što ste upoznati putem prvog zahtjeva za izmjenu za ovu partiju, uskoro će biti isti lijek drugog proizvođača koji je već registrovan. Predlažemo da uzmete u obzir sve gore navedeno i uklonite komercijalni naziv lijeka I naziv proizvođača i ostavite samo generiku ili uklonite ovu partiju iz postupka do donošenje nove Odluke o utvrđivanju osnovne i doplatne liste ljekova,

Odgovor Naručioca:

U tenderskoj dokumentaciji za Nabavku ljekova za oralnu upotrebu (3923) u dijelu Drugi uslovi traženo je da ponudjači, prilikom podnošenja ponuda, dostave:
“1. Rješenje kojim se izdaje dozvola za proizvodnju (za ljekove koji se proizvode u Crnoj Gori) i dozvola za promet na veliko ljekovima izdato od strane Instituta za ljekove i medicinska sredstva Crne Gore, 2. Rješenje kojim se izdaje dozvola za stavljanje lijeka u promet izdato od strane Instituta za ljekove i medicinska sredstva Crne Gore 3. Rješenje o upisu/obnovi upisa ponuđenog lijeka ili medicinskog sredstva u registar ljekova I medicinskih sredstava, izdato od strane Instituta za ljekove i medicinska sredstva Crne Gore, ili potvrdu o prijemu zahtjeva za obnovu rješenja o upisu u registar medicinskih sredstava (uz dostavljanje rješenja kojima je istekla važnost) izdatu od strane Instituta za ljekove i medicinska sredstva Crne Gore; Ukoliko niko od ponuđača ne nudi lijek koji ima dozvolu za stavljanje lijeka u promet u Crnoj Gori izdatu od strane Instituta za ljekove i medicinska sredstva Crne Gore, uzeće se u razmatranje i ponude ponuđača koji nudi ljekove koji nemaju dozvolu za stavljanje lijeka u promet u Crnoj Gori izdatu od strane Instituta za ljekove i medicinska sredstva, ukoliko je ponuđeni lijek registrovan i nalazi se u prometu u jednoj od sljedećih država: državama Evropske Unije, SAD-a, Kanade, Švajcarske, Norveške i državama bivše SFRJ u kom slučaju je potrebno dostaviti izjavu ponuđača sa podacima o nazivima država u kojima je ponuđeni lijek registrovan i nalazi se u prometu (za ponuđača koji nije iz Crne Gore obavezan prevod na Crnogorski jezik).”
Iz gore navedenog uslova proizilazi i činjenica da tokom ocjene ponuda za ponudjene ljekove, Naručilac daje prednost ponudjačima koji u svojoj ponudi imaju regsitrovan lijek u CG, odnosno dozvolu za prometovanje navedenog lijeka.
Osnovni uslov za ljekove koji su specificirani u tenderskoj dokumentaciji je da se mogu ponuditi ljekovi koji su sadrzani u Odluci o izmjeni odluke o utvrdjivanju osnovne i doplatne liste ljekova (”Sl.list CG” br.001/23 od 04.01.2023.), a izuzetak su ljekovi koji se ne nalaze na važećoj listi ljekova, a koji su raspisani u skladu sa odobrenjima Ministrastva zdravlja.

Kako ste upoznati, ljekovi se stavljaju na osnovnu i doplatnu listu ljekova odnosno skidaju sa Liste ljekova, primjenom kriterijuma koje propisuje Vlada (čl. 23 Zakona o obaveznom zdravstvenom osiguranju).
Ovim putem napominjemo da je Partija 595 - Cosopt kapi za oko (20mg+5mg/ml ) 1x5ml Merck Sharp & Dohme raspisna u skladu sa važećom Listom ljekova (Odluka o izmjeni odluke o utvrdjivanju osnovne i doplatne liste ljekova (”Sl.list CG” br.001/23 od 04.01.2023.).

S obzirom na navedeno, navedena partija neće biti predmet izmjene tenderske dokumentacije.
                                                                                     Komisija za sprovođenje postupka 

